CELEX: 62014CN0207
Language: da
Date: 2014-04-25 00:00:00
Title: Sag C-207/14: Anmodning om præjudiciel afgørelse indgivet af Vrhovno sodišče Republike Slovenije (Slovenien) den 25. april 2014 — Hotel Sava Rogaška, Gostinstvo og turizem in storitve, d.o.o. mod Ministrstvo za kmetijstvo in okolje

30.6.2014   
            
            
               DA
            
            
               Den Europæiske Unions Tidende
            
            
               C 202/15
            
         Anmodning om præjudiciel afgørelse indgivet af Vrhovno sodišče Republike Slovenije (Slovenien) den 25. april 2014 — Hotel Sava Rogaška, Gostinstvo og turizem in storitve, d.o.o. mod Ministrstvo za kmetijstvo in okolje
   (Sag C-207/14)
   2014/C 202/17
   Processprog: slovensk
   
      Den forelæggende ret
   
   Vrhovno sodišče Republike Slovenije
   
      Parter i hovedsagen
   
   
      Sagsøgere: Hotel Sava Rogaška, Gostinstvo og turizem in storitve, d.o.o.
   
      Sagsøgt: Republika Slovenija — Ministrstvo za kmetijstvo in okolje
   
      Præjudicielt/Præjudicielle spørgsmål
   
   
               1)
            
            
               Skal bestemmelserne i direktiv 2009/54/EF’s artikel 8, stk. 2 (1), fortolkes således, at der ved »naturligt mineralvand fra én og samme kilde« skal forstås:
               
                           a)
                        
                        
                           vand ved ét og samme udspring, og derimod ikke vand ved forskellige udspring, selv om der er tale om vand fra en kilde inden for samme grundvandsmagasin i samme grundvandsforekomst ifølge definitionen af begreberne »grundvandsmagasin« og »grundvandsforekomst« i direktiv 2000/60/EF (2)?
                        
                     
                           b)
                        
                        
                           vand ved ét og samme udspring, og derimod ikke vand ved andre udspring, selv om der er tale om vand fra en kilde inden for samme grundvandsmagasin i samme grundvandsforekomst ifølge definitionen af begreberne »grundvandsmagasin« og »grundvandsforekomst« i direktiv 2000/60/EF, idet denne definition også skal tage højde for omstændigheder såsom afstanden mellem udspringene, deres dybde, den specifikke vandkvalitet ved det enkelte udspring (eksempelvis den kemiske og mikrobiologiske sammensætning), den hydrauliske forbindelse mellem udspringene, åbningen eller lukningen af grundvandsmagasinet?
                        
                     
                           c)
                        
                        
                           alt vand fra en kilde inden for samme grundvandsmagasin i samme grundvandsforekomst ifølge definitionen af begreberne »grundvandsmagasin« og »grundvandsforekomst« i direktiv 2000/60/EF, uanset om vandet når overfladen ved flere udspring?
                        
                     
                           d)
                        
                        
                           alt vand fra en kilde i samme grundvandsmagasin i samme grundvandsforekomst ifølge definitionen af begreberne »grundvandsmagasin« og »grundvandsforekomst« i direktiv 2000/60/EF, uanset om vandet når overfladen ved flere udspring, idet denne definition også skal tage højde for omstændigheder såsom afstanden mellem udspringene, deres dybde, den specifikke vandkvalitet ved det enkelte udspring (eksempelvis den kemiske og mikrobiologiske sammensætning), den hydrauliske forbindelse mellem udspringene, åbningen eller lukningen af grundvandsmagasinet?
                        
                     
         
               2)
            
            
               Såfremt ingen af delspørgsmålene i det første spørgsmål kan besvares bekræftende, skal fortolkningen af udtrykket »naturligt mineralvand fra én og samme kilde« da baseres på omstændigheder såsom afstanden mellem udspringene, deres dybde, den specifikke vandkvalitet ved det enkelte udspring, den hydrauliske forbindelse mellem udspringene, åbningen eller lukningen af grundvandsmagasinet?
            
         
      (1)  EUT L 164 af 26.6.2009, s. 45.
   
      (2)  EFT L 327 af 22.12.2000, s. 1.